ठाकुर कात्तिक २६ गते दिउँसो घरबाट निस्किएका थिए । त्यो दिन उनी घर आएनन् । नितुले भोलिपल्ट बिहान श्रीमान् घर नआएको जानकारी आफन्तहरूलाई दिइन् । प्रहरीले उनलाई शंकाको घेरामा राखेको थियो र नियन्त्रणमा लिई सोधपुछ समेत गर्‍यो । सोधपुछका क्रममा उनले छिमेकी जितेन्द्र चौधरीसँग आफ्नो प्रेमसम्बन्ध रहेको स्वीकार गरिन् । प्रहरीले जनकपुर–६ का ३० वर्षीय जितेन्द्र चौधरीलाई पनि पक्राउ गर्‍यो । त्यसपछि घटनाको रहस्य खुलेको धनुषाका प्रहरी उपरीक्षक लालमणि आचार्यले बताए ।
